**№2м-1978/15 Көшірме**

**ҰЙҒАРЫМ**

**22 желтоқсан 2015 жыл Шымкент қаласы**

Оңтүстік Қазақстан облысы, Шымкент қаласының Абай аудандық соты, құрамында төрағалық етуші судья А.А.Касенова, хатшылықта С.Исмаиловтың отыруында, сот ғимаратында, өзінің ашық сот мәжілісінде, арызданушы «Югсантехмонтаж Строй» ЖШС-нің Абай аудандық сотының 08.12.2014 жылғы №2-6252 санды шешімінің орындалуын қайта бұрып атқару туралы арызын қарап,

**АНЫҚТАДЫ:**

Заңды күшіне енген, Шымкент қаласының Абай аудандық сотының №2-6252/2014 санды 08.12.2014 жылғы шешімімен талапкер «Югсантехмонтаж Строй» ЖШС-нің жауапкерлер А.В.Зинкинге, «Аян» ЖШС-не, ОҚО Әділет Департаментіне 28.05.2011 жылғы «Югсантехмонтаж» АҚ-мы мен «Аян» ЖШС-нің арасында түзілген кадастрлық № 19-309-135-1555 санды жер телімін жалға алу құқығын сату туралы бөлігін жарамсыз деп тану, қарыз ретінде 1 000 000 теңге өндіру, Шымкент қаласының Әкімінің 23.10.2010 жылғы № 2004 санды қаулысына өзгерістер енгізу, яғни жер телімін бөлу туралы хатын жарамсыз деп тану туралы талабы ішінара қанағаттандырылып, талапкер «Югсантехмонтаж Строй» ЖШС-нің пайдасына жауапкер «Аян» ЖШС-нен 1 000 000 теңге қарыз ақша және 30 000 теңге мемлекеттік баж өндірілген.

Аталған сот шешімі апелляциялық тәртіппен қаралмаған.

ОҚО сотының кассациялық сот алқасының 23.07.2015 жылғы қаулысымен осы сот шешімі өзгертіліп, сот шешімінің «Югсантехмонтаж» АҚ-мы мен «Аян» ЖШС-нің арасында 28.05.2011 жылы түзілген кадастрлық № 19-309-135-1555 санды жер телімін жалға алу құқығын сату туралы бөлігін жарамсыз деп тану туралы бөлігін қанағаттандырусыз қалдыру бөлігінің күші жойылып, талаптың бұл бөлігін қанағаттандыру туралы шешім қабылданған.

«Югсантехмонтаж» АҚ-мы мен «Аян» ЖШС-нің арасындағы 28.05.2011 жығы түзілген Шымкент қ., Сеченов көш., № 2 мекен-жайда орналасқан жылжымайтын мүліктерді сатып алу-сату шартының көлемі 0,3955 га жер учаскесіне (кадастрлық № 19-309-135-155) қатысты бөлігі заңсыз деп танылған. Шешімнің қалған бөлігі өзгеріссіз қалған.

Қазіргі уақытта талапкер «Югсантехмонтаж Строй» ЖШС-гі сотқа сот шешімінің орындалуын қайта бұрып орындау туралы арызбен сотқа жүгініп, арыздың негізі ретінде, «Аян» ЖШС-гі көлемі 0,3955 га № 19-309-135-1555 жер учаскесін екі жер учаскесіне бөліп, атап айтқанда кадастрлық №19-309-135-1566 жалпы көлемі 0,3620 га және кадастрлық №19-309-135-1567 жалпы көлемі 0,0335 га бөліп, оларға мемлекеттік актілерін алған. Содан соң №19-309-135-1566 жалпы көлемі 0,3620 га жер телімін үшке бөліп, оларға өз кезегінде кадастрлық №19-309-135-1602 көлемі 0,0108 га болатын №306101 санды мемлекеттік актілі жер телімін, №001/204 санды 13.03.2014 жылғы үлгілік шарт негізінде жалға алған. Кадастрлық №19-309-135-1603 көлемі 0,0484 га болатын №306102 санды мемлекеттік актілі жер теліміне, №001/204 санды 13.03.2014 жылғы үлгілік шарт негізінде жалға алған. Кадастрлық №19-309-135-1604 көлемі 0,3028 га болатын №306368 санды мемлекеттік актілі жер теліміне, Шымкент қалалық әкімдігінің №1248 санды 18.12.3013 жылғы қаулысы негізінде 13.03.2014 жылы № 001/203 санды сату-сатып алу келісім шарты негізінде жеке меншік құқығын алған. Ал мемлекеттік актісі №2670747, кадастрлық №19-309-135-1567 көлемі 0,0335 га жер телімі 28.10.2011 жылғы №001/1262 санды үлгілік шарт негізінде жалға алған. «Аян» ЖШС-гі осы жоғарыда аталған барлық жер учаскелерін 17.06.2015 жылы № 15-06472-12-ДЗ-006 санды кепілдік шарт негізінде «Сбербанк России» АҚ-ның банк бөлімшесіне кепілдікке қойған. ОҚО сотының 23.07.2015 жылғы қаулысы негізінде аталған жерлер бастапқы қалпына келтірілуі тиістігін көрсетіп, ішінара өзгертілген сот шешімінің орындалуын бұру мәселесін қарап, шешуді сұраған.

Талапкер «Югсантехмонтаж Строй» ЖШС-нің өкілі сот отырысына белгісіз себептермен келмеген. Сот талапкердің өкілінің сот отырысына келмей қалуы орындауды қайта бұрып атқару туралы мәселені шешу үшін кедергі болмайтыны, осыған байланысты сот отырысын талапкердің өкілінің қатысуынсыз қарауды мүмкін деп табады.

Сот отырысында жауапкерлер А.В.Зинкин мен «Аян» ЖШС-нің сенімді өкілі И.Ю.Добрышина талапкердің орындауды қайта бұрып атқару туралы арызымен келіспей, негізсіздігіне байланысты қанағаттандырусыз қалдыруды сұраған.

Сот, талапкер және жауапкер тарапының жазбаша арызын зерттеп, талапкер «Югсантехмонтаж Строй» ЖШС-нің арызы қанағаттандырудан бас тартуға жатады деп табады.

Қазақстан Республикасы АІЖК-нің 240-1-бабына, 240-2-бабының 1-бөлігіне сәйкес, заңды күшiне енiп, толық немесе iшiнара орындалған сот шешiмiнiң күшi жойылған және сот талап қоюдан толық немесе бiр бөлiгiнде бас тарту туралы жаңа шешiм шығарған не iс бойынша iс жүргiзудi тоқтату туралы немесе талап қоюды қараусыз қалдыру туралы ұйғарым шығарған жағдайда талапкерден күшi жойылған шешiм бойынша алғанының бәрi өндiрiлiп алынады (шешiмнiң орындалуын қайта бұрып атқару). Күшi жойылған шешiмдi орындау орын алған iс бойынша жаңа шешiм шығарған сот жауапкердiң жазбаша арызы бойынша орындауды қайта бұрып атқару туралы мәселенi қарайды және бұл мәселенi жаңа шешiммен шешедi.

Қазақстан Республикасының Жоғарғы Сотының «Сот шешiмi туралы» 11.07.2003 жылғы № 5 санды нормативтік қаулысының 36-тармағына сай, Заңды күшiне енген сот шешiмi бұзылған жағдайда жəне осы шешiмнiң орындалғаны туралы нанымды мəлiметтер болған жағдайда iстi қайтадан қараған сот АIЖК-нiң 240-1-бабына сəйкес, жаңа шешiм қабылдау кезiнде шешiмнiң орындалуын бұрып атқару туралы мəселенi қарауға мiндеттi. Егер сот iстi жаңадан қарау кезiнде бұзылған шешiм бойынша шешiмнiң орындалуын бұрып атқару туралы мəселенi шешпесе, онда жауапкердiң мұндай арызы iске қатысушы тұлғаларға, ал қажет болған жағдайда - бұзылған шешiмдi орындаған органға хабарлана отырып жеке сот отырысында қаралады. Сот iстi қараудың нəтижелерi бойынша ұйғарым шығарады.

Сотқа арызданушы тарапынан заңды күшіне енген сот шешiмi бұзылып жəне осы шешiмнiң орындалғаны туралы нанымды мəлiметтер табыс етілмеді. Яғни, ОҚО сотының кассациялық сот алқасының 23.07.2015 жылғы қаулысымен өзгертілген, Шымкент қаласының Абай аудандық сотының № 2-6252/2014 санды 08.12.2014 жылғы шешімі бұзылмаған, одан бөлек осы шешімнің орындалғаны жөнінде мәлімет жоқ.

Мұндай жағдайда сот талапкер «Югсантехмонтаж Строй» ЖШС-нің өкілі сот отырысына белгісіз себептермен келмеген. Сот талапкердің сот шешімін орындауды қайта бұрып атқару туралы арызы негізсіз және арызды қанағаттандыруға негіз жоқ деп санайды.

Сот борышкер «Аян» ЖШС-нің даулы жер телімін бірнеше жер телімдеріне бөлгені жайлы мән-жайлар сот актілерінің орындамлағанын растайды, яғни, орындалмаған сот актілерін орындауды қайта бұрып атқару туралы мәселені қараудың мүмкіндігі жоқ тұжырымға келеді.

Жоғарыда көрсетілгендердің негізінде, Қазақстан Республикасының АІЖК 240-1, 240-2, 249-250 баптарын басшылыққа ала отырып, сот

**ҰЙҒАРДЫ:**

Арызданушы «Югсантехмонтаж Строй» ЖШС-нің Абай аудандық сотының 08.12.2014 жылғы №2-6252 санды шешімінің орындалуын қайта бұрып атқару туралы арызы қанағаттандырусыз қалдырылсын.

Ұйғарымға наразы тарап оның көшірмесін алған сәттен бастап 15 (он бес) күн ішінде Оңтүстік Қазақстан облыстық сотының азаматтық және әкімшілік істер жөніндегі апелляциялық алқасына жеке шағым немесе қарсылық Шымкент қаласының Абай аудандық соты арқылы келтіруге құқылы.

**Судья А.А.Касенова**

Көшірме дұрыс:

**Судья А.А.Касенова**